## El Consell autoritza un conveni amb la Universitat Politècnica de València per a la investigació de tractaments silvícoles en parcel·les forestals

*** ​​​​​​​La Generalitat destina 10.000 euros en 2024 per al desenrotllament d’estudis sobre esta matèria**

El Consell ha autoritzat un conveni amb la Universitat Politècnica de València pel qual la Generalitat concedix a esta institució una ajuda de 10.000 euros per a la investigació de tractaments silvícoles en parcel·les forestals.

En concret, el projecte d’investigació se centra en tres conjunts de parcel·les d’experimentació destinades a l’espècie dominant a la Comunitat Valenciana, *Pinus halepensis* Mill, de tres edats diferents, per a assajar diverses classes de tractament.

La Generalitat i la Universitat Politècnica de València van firmar un conveni marc en 2022 a fi de secundar i fomentar activitats de desenrotllament i investigació en este àmbit.

La Conselleria de Medi Ambient, Infraestructures i Territori té les competències en matèria d’espais naturals protegits i biodiversitat, Xarxa Natura 2000, gestió forestal sostenible i vies pecuàries, caça i pesca esportives, gestió de parcs naturals i avaluació ambiental estratègica.

Per la seua banda, la Universitat Politècnica de València és una entitat de dret públic que desenrotlla activitats de formació, investigació i transferència de coneixement, interessada a col·laborar amb els sectors socioeconòmics públics i privats per a assegurar la innovació i la modernització de l’entorn socioeconòmic.

Fecha: 15/10/2024